"Гәылрыԥшь араион ахақәиҭра анаиуз амш аҽны, цәыббра 28 рзы, имҩаԥаагоит имаҷымкәа еиуеиԥшым аусмҩаԥгатәқәа. Аиааира амш аҽны, цәыббра 30 рзы, Аҟәа аныҳәа аназгәаҭахо, ҳапрограмма убас еиԥш еиқәҳаршәоит, аҳҭнықалақь аҿы иҟало аус хкқәа ҳҽалархәны, анаҩс араионаҿгьы иазгәаҳҭартә еиԥш. Мчыбжьык Гәылрыԥшь хәылбыҽхала еиҿкаахоит еиуеиԥшым аконцерттә программа. Араион ауааԥсыра ргәы иаахәаша, рыла зыргәарӷьаша апрограммақәа азгәаҭаны иҳамоуп", — ҳәа еиҭеиҳәеит Габлиа арадио Sputnik Аԥсны аефир аҟны.